મહારાષ્ટ્રમાં મરાઠા આંદોલન તેની ચરમસીમાએ છે. મહારાષ્ટ્રના રાજકારણીઓને લાગ્યું કે ખોટું થઈ રહ્યું છે. મહારાષ્ટ્રના દિગ્ગજ નેતા અને એનસીપીના સર્વેસર્વા શરદ પવારે કહ્યું કે આ બંધારણીય પ્રક્રિયામાં સમય લાગે એમ છે અને આંદોલનકારીઓએ તેને ધ્યાનમાં રાખીને શાંતિ રાખવી જોઈએ. તેમણે એવું પણ કહ્યું કે આંદોલન ચાલુ થાય તો ક્યારે બંધ કરવું તેનો પણ તેમને ખ્યાલ હોવો જોઈએ. આવા આંદોલનને કારણે ઔદ્યોગિક રોકાણ આવતું અટકે છે અને બેરોજગારીની સમસ્યા પણ સર્જાય છે. આથી શાંતિ રાખવી જરૂરી છે. લાગે છે કે પવાર ભૂતકાળમાંથી ઘણું શીખ્યા છે. ગુજરાતમાં પણ અનામત આંદોલન ચલાવી રહેલા આંદોલનકારીઓ પણ આ વાત સમજે તો સારી વાત છે.